text: 16 Kay 4 yachaqanapi rikunchikjina, Jehovalla may chhika angelespa kamachiqnin kasqanrayku, "ejercitosta kamachiq" kasqanta nikun. Chaytaq may atiyniyuq kasqanta rikuchin. Chaywanpis, ¿imaynatataq yachayninta rikuchin? Kaypi tʼukurina: Jehovawan Jesuswanqa, ni jaykʼaq qhasilla kakunkuchu (Juan 5:17). Chayrayku angelespis manallataq qhasillachu kakuchkasqankuta nisunman. Chantapis runasmantaqa aswan atiyniyuq, yachayniyuq ima kanku (Hebreos 1:7; 2:7). Jehovaqa, angelesninta mana jinallatachu japʼikun. Paykunaqa, may chhika waranqa watastaña may kusiywan "munayninta ruwa[nku]", "kamachisqasninta juntʼa[nku]" ima (Salmo 103:20, 21). Chayrayku Jehovap yachayninqa, ¡mayjinapunichus kanpis!